efayn.gr

Τραγωδία στο κέντρο Υποδοχής και Ταυτοποίησης της Μόριας, όπου ένα παιδί ηλικίας 6-7 ετών έχασε τη ζωή του κατά την πυρκαγιά που ξέσπασε νωρίς το μεσημέρι.

Νεκρό #εντοπίστηκε ανήλικο άτομο κατά τη διάρκεια κατάσβεσης πυρκαγιάς εντός του ΚΥΤ Μόριας Λέσβου. Στο συμβάν επιχείρησαν 13 #πυροσβέστες με 5 οχήματα. — Πυροσβεστικό Σώμα (@pyrosvestiki) March 16, 2020

Η φωτιά τέθηκε υπό έλεγχο γύρω στις 3 το μεσημέρι καθώς η κατάσταση στην περιοχή ήταν πολύ δύσκολη λόγω των ισχυρών ανέμων.

Οι ίδιοι οι πρόσφυγες ρίχτηκαν στη μάχη με τις φλόγες, καθώς ήταν δύσκολο για τα οχήματα της Πυροσβεστικής να φτάσουν στο σημείο.

EUROKINISSI/ΗΛΙΑΣ ΜΑΡΚΟΥ

Fire in Moria Big fire in Moria refugee camp on Lesvos. To early to say anything about what caused the fire and if there are casualties. Gepostet von Aegean Boat Report am Montag, 16. März 2020

Σύμφωνα με πληροφορίες έχουν καεί τουλάχιστον δύο κοντέινερ ενώ στις φλόγες παραδόθηκαν και αρκετές σκηνές έξω από τον χώρο.

Μεγάλη φωτιά αυτή τη στιγμή στο ΚΥΤ της Μόριας στη δυτική πλευρά του καμπ. Η πυροσβεστική επιχειρεί στο σημείο. Σύμφωνα με πληροφορίες αρκετά κοντέινερ έχουν τυλιχθεί στις φλόγες. Gepostet von Εφημερίδα Πολιτικά am Montag, 16. März 2020

Η φωτιά ξέσπασε από άγνωστη μέχρι στιγμής αιτία στο section one όπου μένουν μόνο άνδρες.

Ο υπουργός Μετανάστευσης

«Βαθύτατη οδύνη» για την απώλεια του εξάχρονου παιδιού από πυρκαγιά στο ΚΥΤ της Μόριας εκφράζει με ανάρτησή του στα κοινωνικά δίκτυα ο υπουργός Μετανάστευσης και Ασύλου, Νότης Μηταράκης.

Με βαθύτατη οδύνη πληροφορήθηκα το τραγικό συμβάν της απώλειας του εξάχρονου παιδιού, μετά από πυρκαγιά που ξέσπασε στο ΚΥΤ της Μόριας. Θέλω να εκφράσω τα ειλικρινή συλλυπητήρια μου στην οικογένεια του. — Νότης Μηταράκης (@nmitarakis) March 16, 2020

ΣΥΡΙΖΑ: Άμεση και δραστική αποσυμφόρηση νησιών

«Το τελευταίο τραγικό συμβάν του θανάτου ενός 6χρονου αγοριού από πυρκαγιά στη Μόρια, καταδεικνύει ότι η άμεση και δραστική αποσυμφόρηση των νησιών που επί μήνες ζητάμε από την Κυβέρνηση, είναι η μόνη αποδεκτή λύση προκειμένου να αποφευχθούν άλλα παρόμοια περιστατικά» τονίζει σε δήλωσή του ο αν. τομεάρχης Μεταναστευτικής Πολιτικής του ΣΥΡΙΖΑ, Γ. Ψυχογιός.

«Σε μια ολόκληρη πόλη με 22.000 ανθρώπους, όπου οι 16.000 ζουν σε παραπήγματα και άθλιες συνθήκες, πρέπει τώρα να προχωρήσει η μεταφορά των ευάλωτων ομάδων σε αξιοπρεπείς δομές στην ενδοχώρα προς όφελος των προσφύγων αλλά και των τοπικών κοινωνιών», υπογραμμίζει.

Αντίδραση και από ΚΚΕ

«Για ακόμα μια φορά στο κολαστήριο της Μόριας θρηνούμε τη ζωή ενός 6χρονου παιδιού, όσο η κυβέρνηση αρνείται πεισματικά τον απεγκλωβισμό των χιλιάδων προσφύγων και μεταναστών από τα νησιά. Προκαλεί μάλιστα, λέγοντας ότι για τις άθλιες συνθήκες, που επικρατούν στα hot spots, φταίνε οι κινητοποιήσεις των νησιωτών, που δεν επέτρεψαν την κατασκευή των νέων κολαστηρίων φυλακών!» δήλωσε η Μαρία Κομνηνάκα, βουλευτής Ν. Λέσβου του ΚΚΕ.

«Για την αδιαλλαξία της προς το λαό των νησιών, θα έρθει η ώρα που η κυβέρνηση θα λογοδοτήσει» υπογραμμίζει η Μ. Κομνηνάκα, καταλήγοντας «τώρα όμως πρέπει να σταματήσει να εγκληματεί σε βάρος των χιλιάδων θυμάτων του πολέμου και της εξαθλίωσης, προχωρώντας εδώ και τώρα στον απεγκλωβισμό τους από τα νησιά και τη χώρα για τις χώρες του προορισμού τους».